નોકિયાએ પણ હવે માઇક્રોસોફ્ટ સાથે પાર્ટનરશીપ કરી છે અને નોકિયાના E સિરીઝના બધાં ફોનમાં હવે Microsoft Exchangeનો સપોર્ટ છે. નોકિયા જો કે હજી પણ સિમ્બીયન ઓપરેટીંગ સિસ્ટમ વાપરે છે અને હજુ સુધી કોઇ windows mobile આવ્યો નથી પણ ભવિષ્યમાં કદાચ આવું કંઇક શક્ય પણ બને. નોકિયા દ્વારા પણ એક સેમિનાર હતો અને એમાં પણ Productivity પર ભાર મૂકાયો હતો. આજ કાલ જમાનો productivity સાથે સાથે multitaskingનો પણ છે. સ્માર્ટફોન કદાચ ભારતમાં હજી 3G સેવાના અભાવના લીધે એટલા ઉપયોગી નથી પણ વિદેશોમાં સ્માર્ટ ફોન વગર જીવન શક્ય નથી એવું લાગે. આજે ઘણું બધું કામ હું મારા આઇફોન પર જ ઓફિસ આવતા જતા કરી લઉ છું. બિઝનેસમાં પણ જો આજ કાલ કોઇ એમ કહે કે હું ઓફિસમાં નથી 2 દિવસ પછી જવાબ આપીશ તો મને એમ જ લાગે કે આ ભાઇને કોઇ રસ નથી. આજે મોબાઇલ ઓફિસનો કોન્સેપ્ટ આવી ગયો છે. એટલા માટે જ માઇક્રોસોફ્ટ Office 2010માં Web Apps આપી રહ્યું છે. તમે તમારો ડેટા ઓન લાઇન રાખી શકો તેમ જ કોઇ પણ જગ્યાએથી મેનેજ પણ કરી શકો. ડેટાની security વિશે થોડી ચિંતા થાય. જો કે આજે એક વાત મને જાણવા મળી કે તમે જો નોકિયાના મોબાઇલ ફોન પર Exchange મેઇલ અને બીજી માહિતી રાખેલી હોય અને જો ફોન ખોવાઇ જાય તો આ ડેટાને remote command થકી દૂર કરી શકાય છે. આમ કરવાથી ડેટા કોઇ ખોટા હાથમાં જવાનો પણ ભય ના રહે. Windows Mobileની પણ નવી ઓપરેટીંગ સિસ્ટમ આવી રહી છે અને સાથે સાથે મોબાઇલ માટે પણ Windows Mobile Office 2010 તો ખરું જ.